Mestská časť Bratislava - Nové Mesto
––––––––––––––––––––––––––––––––––
Materiál na rokovanie
Miestneho zastupiteľstva
dňa 14.04.2015

Návrh na zriadenie vecného bremena in personam v prospech SPP – distribúcia, a.s. so sídlom Mlynské nivy 44/b, 825 11 Bratislava 

Predkladá: 							Materiál obsahuje:                                                                      
Ing. Mgr. Ľubomír Baník, v.r.                         	 	1.   Návrh uznesenia 
prednosta MÚ BNM 				 		2.   Dôvodovú správu
3.	GP č. 9/2014 zo dňa    02.09.2014
4.	ZP č. 35/2015 zo dňa 03.02.2015
5.	návrh Zmluvy o budúcej zmluve

Zodpovedný:                                  	         			 Stanovisko právnej skupiny:
Mgr. Marianna Moravcová Tomčíková, v.r.		          		
poverená vedením oddelenia						

Spracovateľ:
Mgr. Jana Biharyová, v.r.
referent oddelenia 

Na rokovanie prizvať:
spracovateľa                        

apríl 2015

Návrh uznesenia:

Miestne zastupiteľstvo mestskej časti Bratislava – Nové Mesto

schvaľuje

návrh zriadenia vecného bremena na časti pozemku registra „C“ KN parc. č. 17090/3, zastavané plochy a nádvoria, katastrálne územie Nové Mesto v rozsahu 24 m2 podľa Geometrického plánu č. 9/2014 zo dňa 02.09.2014, autorizačne overenom dňa 02.09.2014 Ing. Ivanom Mišíkom, úradne overenom dňa 04.12.2014 pod číslom 2691/2014

; in personam v prospech SPP – distribúcia, a.s. so sídlom Mlynské nivy 44/b, 825 11 Bratislava, IČO: 35 910 739 

; za jednorazovú odplatu vo výške 730,00 € (slovom: sedemstotridsať EUR)

; za podmienky zmluva o zriadení vecného bremena bude oprávneným z vecného bremena  podpísaná v lehote 60 dní odo dňa schválenia tohto uznesenia v miestnom zastupiteľstve. V prípade, že zmluva o zriadení vecného bremena nebude oprávneným z vecného bremena v uvedenom termíne podpísaná, toto uznesenie stráca platnosť

a)  bez pripomienok

b)  s pripomienkami

Dôvodová správa

Materiál je spracovaný v súvislosti so žiadosťou spoločnosti ALCATO s.r.o. so sídlom Apátska 169/41, 941 07 Veľký Kýr, projektanta stavby, o stanovisko k umiestneniu prepojovacieho kábla pre katódovú ochranu plynovodov na pozemku registra „C“ KN parc.  č. 17090/3 v k. ú. Nové Mesto.  

Mestská časť je správcom pozemku registra „C“ KN parc. č. 17090/3, evidovanom na LV             č. 2382 pre k. ú. Nové Mesto, a to na základe Protokolu č. 63/1991 zo dňa 30.09.1991. Pozemok je situovaný v lokalite ul. Bojnícka. 

Vecné bremeno obmedzuje vlastníka pozemku vo výkone je vlastníckych práv; v tomto prípade obmedzenie bude spočívať v povinnosti uloženia zariadenia SKAO a jeho následnej údržbe, ktorá v sebe zahŕňa právo vstupu osôb a vjazd a prejazd vozidiel z dôvodov kontroly zariadenia SKAO, údržby, opráv, odborných prehliadok, odborných skúšok a rekonštrukcie (obnovy) zariadenia SKAO. Za účelom stanovenia jednorazovej finančnej odplaty za zriadenie vecného bremena bol vypracovaný Znalecký posudok č. 35/2015. 

Oprávneným z vecného bremena je spoločnosť SPP-distiribúcia, a.s., so sídlom Mlynské nivy 44/b, 825 11 Bratislava. Vecné bremeno sa zriaďuje in personam a výška jednorazovej odplaty na základe vyššie uvedeného znaleckého posudku predstavuje sumu 730,00 €.

Rozsah vecného bremena je vytýčený v Geometrickom pláne č. č. 9/2014 zo dňa 02.09.2014, autorizačne overenom dňa 02.09.2014 Ing. Ivanom Mišíkom, úradne overenom dňa 04.12.2014 pod číslom 2691/2014.